《次韵金德儒秋怀 其二》
明代·殷奎

青山才见便低头，况复频伤宋玉秋。万户新霜添客况，一窗凉月伴人愁。

扶摇敢附云间翼，浩荡思随海上鸥。忽得君诗还喜剧，犹疑老杜在鄜州。

作者简介：苏州府昆山人，字孝章，一字孝伯，号强斋。少从杨维桢习《春秋》。博学精审，勤于纂述。洪武初曾任咸阳教谕。念母致疾而卒，年四十六。门人私谥文懿先生。有《道学统系图》、《强斋集》、《陕西图经》、《关中名胜集》、《昆山志》、《咸阳志》。